閻羅王

閻羅王，又叫 閻羅大王、閻魔羅王，閻魔係梵文音譯，佢係古印度神話入面，陰間最大嗰個，佢掌管人嘅生死同輪迴，同時又係所有鬼嘅大王。

中國佛教傳說中嘅閻羅王 
根據中國民間傳說講，人死咗之後會去到陰曹地府，接受閻羅王審判，佢有一本生死冊，入面寫晒每個人幾時出世幾時死，閻羅王根據本生死冊，邊個係時候死，就會派無常鬼去將呢個人嘅魂魄押返陰曹地府受閻羅王審判。閻羅王會根據人生前做幾多好事壞事，判決佢魂魄應該去邊，如果魂魄生前積好多陰德，就畀佢魂魄成仙，又或者畀個魂魄投胎落好人家過好日子。如果魂魄生前作惡多端，就會根據返佢有幾衰，按程度落十八層地獄相關嗰層。

中國神話
印度神話